Document ID: 31995D0098

31995D0098
L 075/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 13 март 1995 година
относно определяне на статута на Швеция като страна, която не извършва ваксинация срещу нюкясълска болест
(текст от значение за ЕИП)
(95/98/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/539/ЕИО на Съвета от 15 октомври 1990 г. относно ветеринарно-санитарните изисквания за търговията в Общността и вноса от трети страни на домашни птици и яйца за люпене (1), последно изменена с Акта за присъединяване на Австрия, Финландия и Швеция, и по-специално член 12, параграф 2 от нея,
като има пред вид, че ваксинацията на домашни птици срещу нюкясълска болест е забранена от повече от една година в Швеция;
като има предвид, че стадата птици, отглеждани в Швеция, се преглеждат за откриване на нюкясълска болест минимум веднъж годишно; като има предвид, че във фермите няма птици, ваксинирани срещу нюкясълска болест;
като има предвид, че в светлината на ситуацията с нюкясълската болест е целесъобразно да се определи статутът на Швеция;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Швеция изпълнява критериите, определени в член 12, параграф 2 от Директива 90/539/ЕИО.
Член 2
Адресати на настоящото решение са държавите-членки.
Съставено в Брюксел на 13 март 1995 година.

Labels: 0
18
6